《读五代史》
宋代·李新

瓜割沟分几战场，坎蛙穴蚁自侯王。
铁枪妄谓千人敌，溺器犹须七宝粧。
诸国岂能臣癞子，九龙那得贮归郎。
堪悲五十年来事，荼毒蒸民倍感伤。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。